Id-Deċiżjoni tal-Kunsill
ta' l-20 ta' Diċembru 1995
fuq il-konklużjoni ta' Ftehim fil-forma ta' skambju ta' ittri bejn il-Komunità Ewropea, fuq in-naħa waħda, u r-Repubblika ta' l-Islanda, ir-Renju tan-Norveġja u l-Konfederazzjoni Svizzera, fuq in-naħa l-oħra, li jikkonċerna ċerti prodotti agrikoli
(95/582/KE)
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, b'mod partikolari l-Artikolu 113 flimkien ma' l-ewwel sentenza ta' l-Artikolu 228(2) tiegħu,
Wara li kkunsidra t-Trattat ta' Adeżjoni tar-Repubblika ta' l-Awstrija, ir-Repubblika tal-Finlandja u r-Renju ta' l-Isvezja,
Wara li kkunsidra l-proposta tal-Kummissjoni,
Billi l-Ftehim fil-forma ta' skambju ta' ittri bejn il-Komunità Ewropea, fuq in-naħa waħda, u r-Repubblika ta' l-Islanda, ir-Renju tan-Norveġja u l-Konfederazzjoni Svizzera, fuq in-naħa l-oħra, li jikkonċerna ċerti prodotti agrikoli, għandhom ikunu approvati biex jieħu f'kunsiderazzjoni l-Adeżjoni tar-Repubblika ta' l-Awstrija, ir-Repubblika tal-Finlandja u r-Renju ta' l-Isvezja,
IDDEĊIEDA DAN LI ĠEJ:
Artikolu 1
Il-Ftehim fil-forma ta' skambju ta' ittri bejn il-Komunità Ewropea, fuq in-naħa waħda, u r-Repubblika ta' l-Islanda, ir-Renju tan-Norveġja u l-Konfederazzjoni Svizzera, fuq in-naħa l-oħra, li jikkonċerna ċerti prodotti agrikoli b'dan approvati f'isem il-Komunità.
It-testi tal-Ftehim huma annessi ma' din id-Deċiżjoni.
Artikolu 2
Regoli dettaljati għall-applikazzjoni ta' din id-Deċiżjoni għandhom jkunu adottati mill-Kummissjoni skond il-proċedura stabbilita fl-Artikolu 30 tar-Regola tal-Kunsill (KEE) Nru 804/68 tas-27 ta' Ġunju 1968 dwar l-organizzazzjoni komuni tas-suq tal-ħalib u prodotti tal-ħalib [1] jew id-disposizzjonijiet korrispondenti ta' regolamenti oħra dwar l-organizzazzjoni komuni tas-swieq.
Artikolu 3
Il-President tal-Kunsill huwa b'dan awtorizzat biex jinnomina l-persuna awtorizzata sabiex tiffirma l-Ftehim imsemmi fl-Artikolu 1 u b'hekk torbot lill-Komunità [2].
Magħmul fi Brussel,fl-20 ta' Diċembru 1995.